2020. gada 2. decembrī Rīkojums Nr. 719

Rīgā (prot. Nr. 78 4. §)

**Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"**

1. Izdarīt Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" (Latvijas Vēstnesis, 2020, 216A., 221B., 223A., 227A. nr.) šādus grozījumus:

1.1. aizstāt 1. punktā skaitļus un vārdus "2020. gada 6. decembrim" ar skaitļiem un vārdiem "2021. gada 11. janvārim";

1.2. izteikt 3. punktu šādā redakcijā:

"3. Ārkārtējās situācijas laikā ir piemērojami normatīvie akti Covid-19 infekcijas izplatības un seku pārvarēšanas jomā, izņemot Ministru kabineta 2020. gada 9. jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai" 6.3.3, 6.7.1 un 6.11. apakšpunktu, 11., 12., 14., 14.1, 15., 16., 16.1, 16.2, 16.3, 16.5, 16.6, 17., 17.1, 19., 21., 21.1, 22., 23., 24. un 26.1 punktu, 27.1.1., 27.1.4. un 27.2.5. apakšpunktu, 27.5, 28., 29., 31., 31.1, 32., 32.1, 32.5 un 32.6 punktu, 37.11. un 37.11.1 apakšpunktu, 60.1, 60.2 un 60.3 punktu un XI nodaļu.";

1.3. aizstāt 5.1. apakšpunktā skaitli "50" ar skaitli "25";

1.4. svītrot 5.2. apakšpunktā vārdus "skaistumkopšanas (izņemot friziera pakalpojumus)";

1.5. izteikt 5.3. apakšpunkta ievaddaļu šādā redakcijā:

"5.3. skaistumkopšanas pakalpojumu sniedzējam ir pienākums nodrošināt, ka:";

1.6. papildināt rīkojumu ar 5.3.3. apakšpunktu šādā redakcijā:

"5.3.3. pirms pakalpojuma sniegšanas pakalpojuma saņēmējs aizpilda anketu, kurā norāda savu vārdu, uzvārdu un kontaktinformāciju, lai būtu iespējams ar viņu sazināties epidemioloģiskās izmeklēšanas gadījumā;";

1.7. izteikt 5.4. un 5.5. apakšpunktu šādā redakcijā:

"5.4. aizliegt privātus pasākumus un privātu pulcēšanos, izņemot pasākumus vienas mājsaimniecības ietvaros. Ja nepieciešams nodrošināt personas aprūpi vai ja persona mājsaimniecībā dzīvo viena, pieļaujami apmeklējumi, bet ne vairāk kā divu mājsaimniecību ietvaros. Bērēs ārtelpās un kristību ceremoniju noturēšanā neatliekamos gadījumos atļauts pulcēties ne vairāk kā 10 cilvēkiem vienlaikus (neskaitot personas, kas tieši saistītas ar bēru vai kristību norises nodrošināšanu), bet ne vairāk kā no divām mājsaimniecībām, un noteikt, ka pulcēšanās laikā tiek lietoti mutes un deguna aizsegi;

5.5. bibliotēkās, muzejos, sporta un reliģiskās darbības veikšanas vietās darbu uzsākt ne agrāk kā plkst. 6.00 un beigt ne vēlāk kā plkst. 20.00, izņemot organizētu profesionālās mākslas mēģinājumu norises vietas individuālu mēģinājumu norises laikā un sporta centrus, kas darbību beidz ne vēlāk kā plkst. 22.00. Minētais darba laika ierobežojums neattiecas uz šā rīkojuma 5.16. apakšpunktā minētajiem sporta pasākumiem;";

1.8. papildināt rīkojumu ar 5.5.1 apakšpunktu šādā redakcijā:

"5.5.1 pārtraukt kultūrvietu un izstāžu norises vietu darbību, tai skaitā gadatirgu darbību, izņemot grāmatu izsniegšanu līdzņemšanai bibliotēkās un muzeju darbību;";

1.9. ar 2020. gada 5. decembri izteikt 5.7.apakšpunktu šādā redakcijā:

"5.7. brīvdienās un svētku dienās darbojas tikai aptiekas (tajā skaitā veterinārās aptiekas) un veikali, kuros drīkst tirgot šādas preču grupas (citas preču grupas ir aizliegts tirgot):

5.7.1. pārtikas preces (izņemot alkoholu);

5.7.2. higiēnas preces;

5.7.3. degvielu;";

1.10. svītrot 5.8. apakšpunktā vārdus "un darbavietās";

1.11. izteikt 5.10. apakšpunkta ievaddaļu šādā redakcijā:

"5.10. tirdzniecības pakalpojumu sniegšanas vietās, bibliotēkās un muzejos (iekštelpās un ārtelpās) un reliģiskās darbības vietās:";

1.12. izteikt  5.11. apakšpunkta ievaddaļu šādā redakcijā:

"5.11. bibliotēkās un muzejos iekštelpās un ārtelpās (ja netiek organizēts pasākums) papildus šā rīkojuma 5.10. apakšpunktā minētajiem nosacījumiem nodrošināt, ka:"

1.13. aizstāt 5.11.1. apakšpunktā skaitli "50"  ar skaitli "20";

1.14. aizstāt 5.12.1. apakšpunktā skaitli "50" ar skaitli "20";

1.15. izteikt 5.13.2.1. apakšpunktu šādā redakcijā:

"5.13.2.1. pirmsskolas izglītības programmas apguvi, ja izglītības iestādē nodarbinātie mācību procesa laikā un ārpus tā lieto mutes un deguna aizsegus. Mutes un deguna aizsegu var nelietot šā rīkojuma 5.44. apakšpunktā minētās personas; ";

1.16. ar 2020. gada 7. decembri izteikt 5.13.2.2. apakšpunktu šādā redakcijā:

"5.13.2.2. vispārējās izglītības programmas apguvi no 1. līdz 4. klasei, ja vienam izglītojamam tiek nodrošināti ne mazāk kā 3 m2 no mācību norises telpas platības, izglītības iestādē nodarbinātie un izglītojamie mācību procesa laikā un ārpus tā lieto mutes un deguna aizsegus (tai skaitā starptautiskās izglītības programmas apguvi attiecīgajām klasēm atbilstošā izglītojamo vecuma grupā). Izglītojamie mutes un deguna aizsegus uzsāk lietot no 2021. gada 4. janvāra. Mutes un deguna aizsegu var nelietot šā rīkojuma 5.44. apakšpunktā minētās personas;";

1.17. izteikt 5.13.2.3. un 5.13.2.4. apakšpunktu šādā redakcijā:

"5.13.2.3. individuālu profesionālās izglītības programmu praktiskās daļas apguvi, kura nepieciešama profesionālo prasmju vai kvalifikācijas ieguvei un kuru nav iespējams veikt attālināti;

5.13.2.4. individuālu augstākās izglītības programmu praktiskās daļas apguvi, kura nepieciešama profesionālo prasmju vai kvalifikācijas ieguvei un kuru nav iespējams veikt attālināti, kā arī klīnisko praksi rezidentūrā;";

1.18. ar 2020. gada 16. decembri svītrot 5.13.2.6. apakšpunktu;

1.19. izteikt 5.13.3. un 5.13.4. apakšpunktu šādā redakcijā:

"5.13.3. pieaugušo profesionālās tālākizglītības, profesionālās pilnveides un neformālās izglītības programmu apguvi nodrošināt attālināti, izņemot tādas praktiskās daļas individuālu apguvi, kura nepieciešama profesionālo prasmju vai kvalifikācijas ieguvei un kuru nav iespējams veikt attālināti;

5.13.4. interešu izglītības un profesionālās ievirzes izglītības programmu apguvi nodrošināt attālināti, bet klātienē iekštelpās – tikai individuāli. Klātienē nav atļauti koru un pūšamo instrumentu kolektīvu mēģinājumi;";

1.20. papildināt 5.14. apakšpunktu aiz vārdiem "kas dzīvo vienā mājsaimniecībā" ar vārdiem un skaitļiem "ievērojot divu metru distanci, kā arī vienai personai nodrošinot ne mazāk kā 15 m2 no norises vietas telpu platības, un telpu piepildījums nepārsniedz 20 % no maksimāli iespējamā cilvēku skaita, ko pieļauj telpas infrastruktūra";

1.21. izteikt 5.19.2. apakšpunktu šādā redakcijā:

"5.19.2. ja tiesa atzīst par nepieciešamu lietu iztiesāt tiesas sēdē, tad epidemioloģiskās drošības mērķu sasniegšanai tiek izmantota videokonference. Pret šādu lēmumu var iebilst personas, kuras piedalās administratīvā pārkāpuma procesā tiesā vai kriminālprocesā tiesā, bet citās lietās iebildumus var izteikt lietas dalībnieks, kas ir fiziska persona un kuru nepārstāv advokāts, ja iebildumiem ir objektīvs pamats;";

1.22. papildināt rīkojumu ar 5.20.1 apakšpunktu šādā redakcijā:

"5.20.1 ja ārkārtējās situācijas laikā pieņemts lēmums par audzinoša rakstura piespiedu līdzekļa – ievietošana sociālās korekcijas izglītības iestādē – piemērošanu bērnam, tā izpildi atliek līdz ārkārtējās situācijas termiņa beigām;";

1.23. izteikt 5.30. apakšpunktu šādā redakcijā:

"5.30. apturēt ieslodzīto pārvietošanu starp ieslodzījuma vietām (izņemot ieslodzīto pārvietošanu drošības apsvērumu dēļ, pārvietošanu uz Latvijas Cietumu slimnīcu Olaines cietumā un atpakaļ, notiesāto pārvietošanu soda izpildes uzsākšanai un ja notiesātajam soda izpildes laikā tiek piemērots drošības līdzeklis – apcietinājums – citā krimināllietā);";

1.24. svītrot 5.38., 5.39. un 5.40. apakšpunktu;

1.25. papildināt rīkojumu ar 5.41., 5.42., 5.43., 5.44., 5.45., 5.46. un 5.47. apakšpunktu šādā redakcijā:

"5.41. saimnieciskā pakalpojuma sniedzējam:

5.41.1. nodrošināt, ka saimnieciskā pakalpojuma sniegšanas vietās, tai skaitā tirdzniecības pakalpojumu sniegšanas vietās iekštelpās un ārtelpās, atrodas ne vairāk kā 20 % no maksimāli iespējamā cilvēku skaita, ko pieļauj konkrētās vietas infrastruktūra. Ja saimnieciskā pakalpojuma sniegšanas vietas platība ir mazāka par 25 m2, tajā atrasties var tikai viens apmeklētājs;

5.41.2. pie ieejas labi redzamā vietā izvietot informāciju, tai skaitā svešvalodās, par maksimāli pieļaujamo cilvēku skaitu, kas vienlaikus var atrasties konkrētajā vietā;

5.42. ar 2020. gada 7. decembri sabiedriskā transporta pārvadātājam organizēt iekāpšanu un izkāpšanu tā, lai pasažieru skaits transportlīdzeklī nepārsniedz 50 % no tā ietilpības. Ja transportlīdzeklī tā specifikas dēļ nav iespējams kontrolēt pasažieru iekāpšanu un izkāpšanu, transportlīdzeklī tiek marķētas sēdvietas, nodrošinot distancēšanās prasību ievērošanu;

5.43. sabiedriskajā transportā un publiskās iekštelpās, tai skaitā darbavietās, ja telpā atrodas vairāk par vienu personu, lieto mutes un deguna aizsegus, izņemot:

5.43.1. profesionālus orķestrus un korus;

5.43.2. izglītības apguves procesu, kas saistīts ar instrumenta spēles vai vokālās mākslas apgūšanu;

5.43.3. sportistus (tai skaitā individuālus iekštelpu sporta norises vietu apmeklētājus) sporta treniņu (nodarbību) un šā rīkojuma 5.16. apakšpunktā minēto sporta pasākumu laikā;

5.43.4. elektronisko plašsaziņas līdzekļu darbiniekus, ja tas nepieciešams pilnvērtīgai darba pienākumu veikšanai;

5.43.5. gadījumos, kad tiek nodrošināta tiešraides translācija vai notiek audiovizuālo darbu sagatavošana, ja tas nepieciešams pilnvērtīgai darba pienākumu veikšanai;

5.44. mutes un deguna aizsegus sabiedriskajā transportā un publiskās iekštelpās var nelietot bērni, kas nav sasnieguši 7 gadu vecumu, un personas ar acīmredzamiem kustību traucējumiem vai psihiskās veselības traucējumiem, kuru dēļ personai trūkst spēju vai iemaņu mutes un deguna aizsega lietošanai. Bērni no 7 gadu vecuma līdz 13 gadu vecumam mutes un deguna aizsegu sabiedriskajā transportā uzsāk lietot no 2020. gada 7. decembra;

5.45. pasākuma organizators, saimnieciskā pakalpojuma sniedzējs vai ēkas īpašnieks nodrošina, ka persona, kura nelieto mutes un deguna aizsegu vai lieto to neatbilstošā veidā (neaizsedzot degunu un muti), netiek ielaista iekštelpās. Pasākuma organizators vai saimnieciskā pakalpojuma sniedzējs nesniedz pakalpojumu personai, kura neievēro epidemioloģiskās drošības prasības, tai skaitā nelieto mutes un deguna aizsegu. Minētās prasības neattiecas uz šā rīkojuma 5.44. apakšpunktā minētajām personām;

5.46. no 2020. gada 3. decembra ārstniecības iestādēm pārtraukt veselības aprūpes pakalpojumu sniegšanu veselības tūrisma ietvaros. Veselības ministram ir tiesības īpašos gadījumos, kas saitīti ar humāniem apsvērumiem vai neatliekamu vajadzību, atļaut veselības aprūpes pakalpojuma sniegšanu veselības tūrisma ietvaros;

5.47. no 2020. gada 3. decembra stacionārām ārstniecības iestādēm:

5.47.1. ierobežot veselības aprūpes pakalpojumu sniegšanu dienas stacionāros, izņemot:

5.47.1.1. pakalpojumus, kas tiek sniegti, lai nodrošinātu terapijas nepārtrauktību, – ķīmijterapiju, bioloģisko medikamentu terapiju, orgānu aizstājēj­terapiju;

5.47.1.2. staru terapiju;

5.47.1.3. veselības aprūpes pakalpojumus hematoloģijā;

5.47.1.4. metadona un buprenorfīna aizvietojošo terapiju;

5.47.1.5. to pacientu veselības aprūpi, kuriem jāturpina vai jāpabeidz stacionārā neatliekamā kārtā uzsāktā ārstēšana;

5.47.1.6. invazīvo kardioloģiju;

5.47.1.7. invazīvo radioloģiju;

5.47.2. ierobežot stacionāro veselības aprūpes pakalpojumu sniegšanu, izņemot:

5.47.2.1. akūto un neatliekamo medicīnisko palīdzību;

5.47.2.2. onkoloģiskās, dzīvību glābjošas operācijas, kā arī tādas operācijas, kuru atcelšanas dēļ var iestāties invaliditāte;

5.47.2.3. veselības aprūpes pakalpojumus saistībā ar šādu slimību grupu ārstēšanu – onkoloģija, HIV/AIDS, tuberkuloze, psihiatrija, lipīgās ādas slimības un seksuāli transmisīvās slimības, traumatoloģija;

5.47.2.4. akūtās un subakūtās rehabilitācijas pakalpojumus personām, kurām pakalpojumu atlikšana var radīt invaliditātes risku vai darbspēju zudumu, tai skaitā bērniem, kuriem rehabilitācijas pakalpojumu atlikšana var ievērojami pasliktināt funkcionēšanas spējas.";

1.26. papildināt rīkojumu ar 6.1 punktu šādā redakcijā:

"6.1 Valsts robežsardze sadarbībā ar Nacionālajiem bruņotajiem spēkiem un Valsts policiju no 2020. gada 7. decembra pastiprināti uzrauga, vai Latvijā ieceļojošas personas pilda noteikto pienākumu – iesniegt apliecinājuma anketu personu informācijas sistēmā (informācijas sistēmas tīmekļvietnē (covidpass.lv)).";

1.27. papildināt 10. punktu aiz vārda "Atļaut" ar vārdiem "pašvaldības policijas, bāriņtiesas un".

2. Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Veselības ministre I. Viņķele